REPUBLIKA HRVATSKA

VUKOVARSKO-SRIJEMSKA ŽUPANIJA

GRAD ILOK

GRADSKO VIJEĆE

KLASA: 400-08/19-01/03

Ur.broj: 2196/02-05-19-23

ILOK, 22. studeni 2019. godine

Na temelju odredbi članka 6. i 14. Zakona o proračunu (“Narodnenovine” broj 87/08 i 136/12 i 15/15) I članka 28. Statuta Grada Iloka (“Službenivijesnik” Vukovarsko-srijemskežupanije 11/13, 4/18 i 9/19) Gradsko vijeće Grada Iloka, na svojoj 6. sjednici održanoj 22. studenog 2019. godine, donijelo je

ODLUKU

o izvršavanju Proračuna Grada Iloka za 2020. godinu

1. OPĆE ODREDBE

Članak 1.

Ovom se Odlukom utvrđuje struktura prihoda i primitaka te rashoda i izdataka Proračuna Grada Iloka za 2020. godinu (u daljnjem tekstu: Proračun), njegovo izvršavanje, opseg zaduživanja i jamstava Grada Iloka (u dalinjem tekstu: Grad), upravljanje dugom te imovinom, prava i obveze korisnika proračunskih sredstava, vlasti Gradonačelnika u izvršavanju Proračuna te druga pitanja u izvršavanju Proračuna.

Članak 2.

Proračun se sastoji od Općeg i Posebnog dijela, te Plana razvojnih programa.

Opći dio Proračuna sadrži: Račun prihoda i rashoda i Račun financiranja.

U Računu prihoda i rashoda iskazani su svi porezni i neporezni prihodi i prihodi odgradske nefinancijske imovine te sredstva za financiranje javnih rashoda na razini Grada.

U Računu financiranja iskazani su primici od financijske imovine te svi izdaci za financijsku imovinu.

Posebni dio Proračuna sastoji se od plana rashoda i izdataka proračunskih korisnika raspoređenih u tekuće i razvojne programe za proračunsku godinu.

U Planu razvojnih programa iskazani su planirani rashodi Proračuna za nefinancijsku imovinu (investicije i kapitalne pomoći), za razdoblje 2020. — 2022. godine razrađeni po pojedinim programima proračunskih korisnika po godinama u kojima će rashodi za programe teretiti proračune slijedećih godina, po izvorima prihoda za cjelovitu izvedbu programa.

Članak 3.

Sredstva za rashode i izdatke korisnika Proračuna osiguravaju se proračunskim korisnicima, i to: tijelima gradske uprave, ustanovama kojima je Grad osnivač (u daljnjem tekstu: ustanove Grada), te ostalim korisnicima koji su u njegovu Posebnom dijelu određeni za nositelje sredstava.

1. IZVRŠAVANJE PRORAČUNA

Članak 4.

Proračunska sredstva koristiti će se samo za namjene koje su odredene Proračunom.

Proračunski korisnici mogu preuzeti obveze na teret Proračuna samo za namjene utvrđene u Posebnom dijelu Proračuna ako je njihovo izvršavanje u sklađeno s mjesečnim proračunskim dodjelama.

Rashodi I izdaci Proračuna koji se financiraju iz namjenskih prihoda I primitaka te iz prihoda od pomoći izvršavat će se do iznosa naplaćenih prihoda I primitaka za te namjene.

Iznimno od odredbe stavka 3. Ovoga članka Gradonačelnik može odlučiti da se pojedini rashodi I izdaci pokrivaju I na teret ostalih proračunskih prihoda, a najviše do visine planiranih iznosa.

Uplaćeni, a manje planirani namjenski prihodi mogu se izvršavati iznad iznosa utvrđenih u Proračunu, a do iznosa uplaćenih sredstava. Neplanirani, a uplaćeni namjenski prihodi mogu se koristiti prema naknadno utvrđenim aktivnostima i/ili projektima uz prethodnu suglasnost Gradonačelnika.

Raspoloživim novčanim sredstvima na računu grada upravlja gradonačelnik Grada Iloka. Gradonačelnik može otpisati ili djelomično otpisati dug Grada ako bi troškovi postupka naplate potraživanja bili u nerazmjeru s visinom potraživanja odnosno zbog drugog opravdanog razloga sukladno propisima.

Gradonačelnik može donijeti odluku o otpisu potraživanja za dugovanja po pojedinim vrstama prihoda u slučajevima kada je dužnik umro, a nije ostavio pokretnina I nekretnina iz kojih se može naplatiti dug kao i u drugim slučajevima kada je nastupila nemogućnost naplate.

Ako posebnim propisima nije uređeno drugačije, potraživanja naime javnih davanja mogu se otpisati ako bi izvršenje naplate poreznog duga dovelo u pitanje osnovne životne potrebe dužnika-građanina I članova njegova kućanstva pod slijedećim uvjetima:

1. Ako podnositelj zahtjeva ostvaruje pravo na zajamčenu minimalnu naknadu, odnosno pravo na pomoć za uzdržavanje iz sustava socijalne skrbi,

Ili,

1. Ako imovno stanje podnositelja zahtjeva i punoljetnih članova njegovog kućanstva odgovara slijedećim uvjetima:
2. Kada imovina, u novčanom obliku, podnositelja zahtjeva I članova njegova kućanstva ne prelazi iznos od dvije proračunske osnovice, na dan podnošenja zahtjeva, po članu njegovog kućanstva,
3. Kada podnositelj zahtjeva, odnosno punoljetni članovi kućanstva imaju vlasništvu stan ili kuću koju koriste isključivo za njihovo stanovanje, te ako imaju u vlasništvu automobile čija vrijednost ne prelazi iznos od dvije proračunske osnovice na dan podnošenja zahtjeva,
4. Kada ukupni dohodak I ukupni primici podnositelja zahtjeva I punoljetnih članova njegovog kućanstva mjesečno ne prelazi po članu kućanstva iznos od jedne proračunske osnovice.

Jedinstveni upravni odjel otpisuje potraživanja naime javnih davanja koja se nisu uspjela naplatiti u stečajnom postupku ako postoji pravomoćno rješenje o brisanju iz sudskog registra po okončanju stečajnog postupka ako postoji pravomoćno rješenje o brisanju iz sudskog registra u postupku likvidacije ili ako postoji pravomoćno rješenje o sklopljenoj predstečajnoj nagodbi kojim je utvrđeno da se dug otpisuje.

Članak 5.

Jedinstveni upravni odjel obvezan je izvijestiti krajnje korisnike koji su u posebnom dijelu Proračuna određeni za nositelje o odobrenim sredstvima u Proračunu.

Proračunski korisnici za koje su sredstva planirana u posebnim glavama, obvezni su dostaviti proračunski nadležnomu pravnom odjelu svoje financijske planove usaglašene s odobrenim sredstvima u Proračunu i izrađene po mjesecima za cijelu godinu.

Članak 6.

Proračun se izvršava na temelju mjesečnih proračunskih dodjela proračunskim korisnicima, u skladu s raspoloživim sredstvima.

Pri utvrđivanju mjesečnih dodjela korisniku Proračuna, nadležni Jedinstveni upravni odjel polazi od visine sredstava utvrđenih u godišnjim I mjesečnim financijskim planovima proračunskih korisnika te usklađuje zahtjeve iz mjesečnih financijskih planova s planiranom likvidnosti Proračuna i izvršava mjesečnu dodjelu proračunskim korisnicima.

Manje dodijeljena sredstva u odnosu na financijski plan za tekući mjesec raspoređuju se u slijedeće razdoblje.

Članak 7.

Jedinstveni upravni odjel izvještava krajnje korisnike o visini odobrenih sredstava odmah, a najkasnije 8 dana po usvajanju Proračuna.

O nepoštivanju propisanih dodjela od strane proračunskih korisnika Pročelnik Jedinstvenog upravnog odjela za financije dužan je izvijestiti Gradonačelnika.

Gradonačelnik ima pravo obustaviti od izvršenja odluku o izvršavanju dodijeljenih sredstava koja je u suprotnosti sa Zakonom o proračunu ili Proračunom.

Članak 8.

Za izvršavanje Proračuna odgovoran je Gradonačelnik.

Nalogodavac i odgovorna osoba za izvršavanje Proračuna u cjelini je Gradonačelnik.

Jedinstveni upravni odjel izvršava Proračun i o tome izvještava Gradonačelnika.

Pročelnik Jedinstvenog upravnog odjela, te čelnici pravnih osoba koje su korisnici Proračuna, nalogodavci su za izvršenje svoga dijela Proračuna i odgovorni su za zakonito, učinkovito I ekonomično raspolaganje raspoređenim sredstvima u Proračunu.

Tijela gradske uprave odgovorna su za prikupljanje proračunskih prihoda i za potpunu I pravodobnu naplatu prihoda na računu Proračuna u skladu sa zakonima I propisima donesenim na temelju zakona te za izvršavanje svih rashoda sukladno namjenama I iznosima utvrđenim u Posebnom dijelu Proračuna.

Pravne osobe – proračunski korisnici odgovorne su za naplatu prihoda I primitaka u okviru svoje nadležnost ite za izvršavanje svih rashoda u skladu s odobrenim namjenama.

Članak 9.

U Proračunu Grada Iloka za 2020. Godinu financiranje nepredviđenih I teško predvidivih rashoda pod izvanredni rashodi poslovanja (tekućarezerva)utvrđuju se sredstva za proračunsku zalihu u visini od 60.000,00 kn.

Sredstva proračunske zalihe iz prethodnog stavka koriste se za nepredviđene namjene, za koje u Proračunu nisu osigurana sredstva (kao elementarna nepogoda, požar i poplava), ili za namjene za koje se tijekom godine pokaže da za njih nisu utvrđena dostatna sredstva, jer ih pri planiranju Proračuna nije bilo moguće predvidjeti, kao i za druge namjene određene Zakonom o proračunu.

O korištenju sredstava proračunske zalihe iz stavka 1. Ovog Članka odlučuje Gradonačelnik.

Ill. ZADUŽIVANJE I DAVANJE JAMSTAVA

Članak 10.

Stanje imovine utvrđuje se jedanput godišnje, prilikom popisa koji je sastavni dio izvješća na dan 31. prosinac tekuće godine.

Gradonačelnik imenuje Povjerenstvo za popis gradske imovine.

Grad se može zaduživati uzimanjem kredita, zajmova, te davanjem suglasnosti i jamstava za zaduživanje. Zaduživanje se obavlja u skladu sa Zakonom o proračunu, zakonu o izvršavanju Državnog proračuna i Pravilnikom o postupku zaduživanja te davanje jamstava i suglasnost i jedinica područne(regionalne) samouprave.

Grad se može dugoročno zadužiti samo za investiciju koja se financira iz Proračuna i koju je potvrdilo predstavničko tijelo, uz prethodno mišljenje Ministarstva financija i suglasnosti Vlade.

Ugovor o zaduživanju sklapa gradonačelnik.

Ukupna godišnja obveza po osnovi zaduživanja može iznositi najviše do 20% ostvarenih prihoda u godini koja prethodi godini u kojoj se zadužuje, umanjenih za iznose primljenih domaćih i inozemnih pomoći i donacija, za prihode iz posebnih ugovora i po posebnim propisima, te za iznose domaćeg I inozemnog zajma. U iznos ukupne godišnje obveze uključen je I iznos prosječnog godišnjeg anuiteta po kreditima i zajmovima, te nepodmirene dospjele obveze iz prethodnih godina.

U 2020.godini Grad ne planira da se dugoročno zaduži uzimanjem kredita.

Proračunski korisnici — ustanove Grada mogu se zaduživati samo uz suglasnost Grada Iloka sukladno zakonskim propisima.

1. PRIHODI PRORAČUNA

Članak 11.

Prihodi što ih tijela gradske uprave ostvare obavljanjem djelatnosti, prihod su Proračuna I uplaćuju se na račun Proračuna.

Prihodi s osnova kamata po tradžbinama pojedinih tijela gradske uprave, uplaćuju se na jedinstveni račun Proračuna.

1. NAMJENSKI PRIHODI

Članak 12.

Prihodi koje proračunski korisnici Grada ostvare od vlastite djelatnosti (vlastiti prihodi), iz donacija, po posebnim propisima i iz drugih izvora, namjenski su prihodi Proračuna.

Prihodi iz stavka 1. Ovoga članka planiraju se u financijskim planovima proračunskih korisnika I uplaćuju na njihov račun, a mogu se koristiti isključivo za namjene utvrđene financijskim planovima.

Proračunski korisnici mogu preuzimati obveze i plaćati ih po stavkama rashoda za čije su financiranje planirani namjenski prihodi iz stavka 1. ovoga članka isključivo do iznosa naplaćenih namjenskih prihoda.

Proračunski nadležna tijela gradske uprave nadziru ostvarenje i trošenje prihoda iz stavka 1. ovoga članka.

Članak 13.

Namjenski prihodi iz članka 10. stavka 1.ove odluke koji ne budu iskorišteni u ovoj proračunskoj godini, osim onih prihoda koje proračunski korisnici ostvare vlastitom djelatnošću, prenose se u narednu proračunsku godinu i koriste se za iste namjene za koje su bili utvrđeni financijskim planom proračunskih korisnika za ovu proračunsku godinu.

Za opseg prenesenih prihoda iz stavka 1. Ovoga članka povećat će se financijski planovi proračunskih korisnika za narednu godinu.

O korištenju namjenskih prihoda koje proračunski korisnik ostvari obavljanjem vlastite djelatnosti, a koji ne budu iskorišteni u ovoj proračunskoj godini, odluku donosi tijelo upravljanja, odnosno čelnik proračunskog korisnika ako tijelo upravljanja nije osnovano, po godišnjem obračunu financijskog plana.

Članak 14.

Za iznos nenamjenski utrošenih sredstava donacije čiji povrat zahtijeva donator, proračunskom korisniku umanjit će se proračunska sredstva u godini u kojoj mora vratiti primljenu donaciju.

Članak 15.

Prihodi što ih mjesni odbori ostvare obavljanjem djelatnosti, iz donacija i drugih izvora, prihodi su Proračuna i uplaćuju se na račun Proračuna.

1. ISPLATA SREDSTAVA IZ PRORAČUNA

Članak 16.

Svaki rashod i izdatak iz Proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.

Pročelnik Jedinstvenog upravnog odjela i čelnik pravne osobe proračunskog korisnika, odnosno osoba na koju je to pravo preneseno, mora prije isplate provjeriti i potvrditi potpisom pravni temelj i visinu obveze koja proizlazi iz knjigovodstvene isprave.

Nalog za isplatu iz Proračuna s oznakom pozicije Proračuna izdaje pročelnik nadležnog Jedinstvenog upravnog odjela.

Isplata sredstva za plaće, materijalne rashode iI programe koja su u Posebnom dijelu Proračuna osigurana proračunskim korisnicima, izvršava se prijenosom temeljem naloga za prijenos sredstava koji izdaje pročelnik nadležnog upravnog odjela.

Članak 17.

Zahtjev za isplatu sredstava za nabavu roba, obavljanje usluga i ustupanje radova mora se temeljiti na propisima o javnoj nabavi.

Članak 18.

Proračunskim korisnicima, kojima se u Proračunu osiguravaju sredstva za plaće zaposlenih, isplaćivat će se sredstva za ostala materijalna prava zaposlenih prema njihovim općim aktima do visine utvrđene tim aktima i osiguranim sredstvima.

Članak 19.

Gradonačelnik utvrđuje visinu osnovice za obračun plaća zaposlenih u tijelima gradske uprave (ako nije utvrđena kolektivnim ugovorom).

Koeficijent za obračun plaće službenika i namještenika u Jedinstvenom upravnom odjelu određuje odlukom predstavničko tijelo, na prijedlog gradonačelnika.

Članak 20.

Sredstva za rad političkih stranaka zastupljenih u Gradskom vijeću, naknade troškova za rad osoba izabranih na određene dužnosti, naknade troškova za rad članova Gradskog vijeća, članova radnih tijela Gradsko gvijeća i članova upravnih vijeća ustanova u vlasništvu Grada Iloka, isplaćivat će se temeljem odluka Gradskog vijeća, po prijedlogu pročelnika Jedinstvenog upravnog odjela.

Članak 21.

Pogrešno ili više uplaćeni prihodi u Proračun, vraćaju se uplatiteljima na teret tih prihoda.

Pogrešno ili više uplaćeni prihodi u proračune prethodnih godina, vraćaju se uplatiteljima na teret rashoda Proračuna, odnosno umanjit će se od iznosa Proračuna tekuće godine.

Rješenje o povratu sredstava donosi Jedinstveni upravni odjel na temelju dokumentiranog zahtjeva.

Članak 22.

Instrumente osiguranja plaćanja, kojima se na teret Proračuna stvaraju obveze, izdaje Jedinstveni upravni odjel, a potpisuje gradonačelnik.

Instrumenti osiguranja plaćanja primljeni od pravnih osoba kao sredstvo osiguranja naplate potraživanja ili izvođenja radova i usluga, dostavljaju se Jedinstvenom upravnomo odjelu.

1. POVRAT SREDSTAVA U PRORAČUN

Članak 23.

Ako se naknadno utvrdi da je isplata iz Proračuna bila nezakonita i /ili neopravdana, proračunski korisnik mora o dmah zahtijevati povrat proračunskih sredstava u Proračun.

1. UPRAVLJANJE FINANCIJSKOM IMOVINOM

Članak 24.

Raspoloživim novčanim sredstvima na računu Proračuna upravlja Gradonačelnik.

Raspoloživa novčana sredstva mogu se oročavati kod poslovne banke ili plasirati drugim pravnim osobama putem kratkoročnih zajmova poštujući načela sigurnosti ili kvidnosti.

Odluku o oročavanju ili davanju kratkoročnih zajmova donosi, i ugovor potpisuje Gradončelnik.

Prihodi od upravljanja raspoloživim novčanim sredstvima prihodi su Proračuna.

Novčana sredstva iz stavka 1. Ovoga članka mogu se ulagati samo s povratom do 31. prosinca 2020. godine.

1. UPRAVLJANJE NEFINANCIJSKOM DUGOTRAJNOM IMOVINOM GRADA

Članak 25.

Tijela gradske uprave upravljaju nefinanciiskom dugotrajnom imovinom Grada koju posjeduju za obavljanje poslova iz svog djelokruga rada, sukladn o općima ktima Grada.

Upravljanje imovinom iz stavka 1. Ovoga članka podrazumijeva njezino korištenje, održavanje i davanje u zakup.

Pročelnik tijela gradske uprave mora imovinom upravljati brigom dobrog gospodara I voditi popis o toj imovini u skladu sa zakonom.

Sredstva za održavanje i osiguranje dugotrajne nefinancijiske imovine osiguravajuse u rashodima poslovanja nadležnih tijela gradske uprave. Poslove sklapanja ugovora s osiguravateljima i naplatu šteta obavlja Jedinstveni upravni odjel.

Članak 26.

Knjigovodstvena evidencija nefinancijske dugotrajne imovine Grada vodi se u Jedinstvenom upravnom odjelu.

X. PRIMJENA PRORAČUNSKOG RAČUNOVODSTVA I FINANCIJSKO RAČUNOVODSTVENA KONTROLA

Članak 27.

Proračun I proračunski korisnici primjenjuju sustav proračunskog računovodstva.

Tijela gradske uprave koja su proračunski odgovorna za korisnike iz stavka 1. Ovoga članka obvezna su prikupiti, uskladiti I konsolidirati njihova polugodišnja I godišnja izvješća, te ih dostaviti Jedinstvenom upravnom odjelu.

Članak 28.

Kontrola poslovnih postupaka u pripremi I izvršavanju proračuna, upravljanje gradskim dugom I gotovinom, praćenje primjene financijskih propisa, praćenje nastanka obveza, praćenje primjene sustava proračunskog računovodstva te poslovi financijskog izvješćivanja, obavljat će se u Jedinstvenom upravnom odjelu.

Svi korisnici proračunskih sredstava obvezni su Jedinstvenom upravnom odjelu dati sve potrebne podatke, isprave I izvješća koja se od njih traže I na način koji se traži.

Ako se prilikom obavljanja kontrole utvrdi da su sredstva bila korištena protivno zakonu ili Proračunu, Jedinstveni upravni odjel o tome će izvijestiti gradonačelnika.

1. URAVNOTEŽENJE PRORAČUNA I PRERASPODJELA SREDSTAVA PRORAČUNA

Članak 29.

Ako tijekom godine dođe do povećanja rashoda i/ili izdataka odnosno smanjenja prihoda i/ili primitaka Gradonačelnik može poduzeti mjere za uravnoteženje Proračuna propisane Zakonom.

Ako se primjenom privremenih mjera ne uravnoteži Proračun, njegovo uravnoteženje, odnosno preraspodijelu sredstava između proračunskih korisnika, utvrdit će Gradsko vijeće izmjenama I dopunama Proračuna.

Članak 30.

Gradonačelnik može odobriti preraspodjelu sredstava, sukladno članku 46. Zakona o proračunu, unutar pojedinog razdjela I između pojedinih razdjela na prijedlog pročelnika Jedinstvenog upravnog odjela, s tim da umanjenje pojedine pozicije ne može biti veće od 5% sredstava utvrdenih na poziciji koja se umanjuje.

O izvršenim preraspodjelama Gradonačelnik je dužan polugodišnje izvijestiti Gradsko vijeće.

Članak 31.

Proračun se izvršava od 1. siječnja do 31. prosinca 2020. godine.

Samo naplaćeni prihodi u kalendarskoj godini priznaju se kao prihodi Proračuna za 2020. godinu.

Rashodi poslovanja za koje je nastala obveza u 2020. Godini rashodi su Proračuna za

2020.godinu, neovisno o plaćanju. O namjeni viška prihoda iz prethodne godine te pokriću manjka, odlučuje Gradsko vijeće.

1. ZAVRŠNE ODREDBE

Članak 32.

Ova Odluka objavit će se u “Službenom vjesniku” – Vukovarsko –srijemske županije, a primjenjuje se od 1. siječnja 2020. godine.

Predsjednica Gradskog vijeća:

Marija Dobošević, dipl.ing. agr.